Na Ministrstvu za kulturo že od leta 2018 sodelujemo pri organizaciji nacionalnega meseca skupnega branja.
Za prve korake v svet branja najpogosteje poskrbimo starši,
v vrtcih za stik s kakovostno otroško literaturo skrbijo pedagoške delavke in delavci,
v šolah pa so izjemnega pomena tudi šolske knjižnice.
Na Ministrstvu za kulturo se zavedamo pomembne vloge pri ustvarjanju pogojev za skupno branje.
Da bi čas za branje imeli vsi. Da skrbimo za dostop do bogastva literature,
ne glede na socialni status. Da skozi literaturo in naše delovanje
gradimo vključujočo družbo.
Slovenija bo oktobra častna gostja na frankfurtskem knjižnem sejmu,
naslednje leto pa bo častna gostja bolonjskega knjižnega sejma otroške in mladinske literature.
Ob nacionalnem mesecu skupnega branja vam želim,
da berete,
skupaj ali sami, vse dni v letu.